CELEX: 61997CC0368
Language: el
Date: 1998-03-26 00:00:00
Title: Προτάσεις του γενικού εισαγγελέα Jacobs της 26ης Μαρτίου 1998. # Επιτροπή των Ευρωπαϊκών Κοινοτήτων κατά Βασιλείου του Βελγίου. # Παράβαση κράτους μέλους - Μη μεταφορά στο εσωτερικό δίκαιο της οδηγίας 94/57/ΕΚ. # Υπόθεση C-368/97.

ΠΡΟΤΆΣΕΙΣ ΤΟΥ ΓΕΝΙΚΟΫ ΕΙΣΑΓΓΕΛΈΑ
      F. G. JACOBS
      της 26ης Μαρτίου 1998 (
            *1
         )
      
               1. 
            
            
               Εν προκειμένω, η Επιτροπή ζητεί από το Δικαστήριο να διαπιστώσει, σύμφωνα προς το άρθρο 169 της Συνθήκης ΕΚ, ότι το Βασίλειο του Βελγίου, μη θεσπίζοντας εντός της ταχθείσας προθεσμίας και/ή μη κοινοποιώντας στην Επιτροπή τις αναγκαίες διατάξεις προκειμένου να συμμορφωθεί προς την οδηγία 94/57/ΕΚ του Συμβουλίου, της 22ας Νοεμβρίου 1994, σχετικά με κοινούς κανόνες και πρότυπα για τους οργανισμούς επιθεώρησης και εξέτασης πλοίων και για τις συναφείς δραστηριότητες των ναυτικών αρχών (
                     1
                  ), παρέβη τις υποχρεώσεις που υπέχει από τη Συνθήκη ΕΚ.
            
         
               2. 
            
            
               Το άρθρο 16 της οδηγίας έχει ως εξής:
               «1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο μέχρι τις 31 Δεκεμβρίου 1995.
               (...)
               3.   Τα κράτη μέλη κοινοποιούν αμέσως στην Επιτροπή όλες τις διατάξεις εσωτερικού δικαίου που θεσπίζουν στον τομέα τον καλυπτόμενο από την παρούσα οδηγία. Η Επιτροπή ενημερώνει σχετικά τα υπόλοιπα κράτη μέλη.»
            
         
               3. 
            
            
               Το Βασίλειο του Βελγίου δεν αμφισβήτησε ότι παρέλειψε να μεταφέρει στο εσωτερικό δίκαιο την οδηγία και επισημαίνει, στο υπόμνημα αντικρούσεως του, ότι οι αναγκαίες διατάξεις βρίσκονται στο στάδιο της θεσπίσεως.
            
         
               4. 
            
            
               Υπό τις συνθήκες αυτές, η προσφυγή της Επιτροπής είναι προδήλως βάσιμη.
            
         Πρόταση
      
               5.
            
            
               Συνεπώς, θεωρώ ότι το Δικαστήριο οφείλει:
               
                        1)
                     
                     
                        Να διαπιστώσει ότι το Βασίλειο του Βελγίου, μη θεσπίζοντας εντός της ταχθείσας προθεσμίας τις αναγκαίες διατάξεις προκειμένου να συμμορφωθεί προς την οδηγία 94/57/ΕΚ του Συμβουλίου, της 22ας Νοεμβρίου 1994, σχετικά με κοινούς κανόνες και πρότυπα για τους οργανισμούς επιθεώρησης και εξέτασης πλοίων και για τις συναφείς δραστηριότητες των ναυτικών αρχών, παρέβη τις υποχρεώσεις που υπέχει από τη Συνθήκη ΕΚ
                     
                  
                        2)
                     
                     
                        Να καταδικάσει το Βασίλειο του Βελγίου στα δικαστικά έξοδα.
                     
                  
         (
            *1
         )	Γλώσσα του πρωτοτύπου: η αγγλική.
      (
            1
         )	ΕΕ 1994, L 319, σ. 20.